open-index/open-wikipedia-markdown huggingface dataset:
Pete Sandoval

**Pete Sandoval** (født 21. mai 1963 i Santa Ana, El Salvador) er en amerikansk trommeslager innen ekstrem metal. 

Hans første betydelige stint som trommeslager var for grindcore-bandet Terrorizer, som ble dannet midt på 1980-tallet, og hvor han begynte å vise frem sitt talent.  Sterkt påvirket av grindcore-musikken rundt seg utviklet Sandoval raskt sine ferdigheter som trommeslager med lite formell opplæring eller musikalsk utdanning. 

I 1988 ble Sandoval invited til å bli med i death metal-bandet Morbid Angel. Samtidig ble den opprinnelige lineup'en i Terrorizer oppløst etter at Sandoval og gitaristen Jesse Pintado (som deretter sluttet seg til Napalm Death) hadde forlatt gruppen.     

Enkelte nevner Sandoval som den trommeslageren som har bidratt mest til å innføre rytmisk presise blast beats i vanlig bruk. Selv om variasjoner av blast beats hadde forekommet i flere tiår, så bygde Sandoval videre på idéen med sin egen tilnærming og ble raskt en foregangsmann for bruken av konseptet i Morbid Angels musikk.  

Sandoval er også blant de første ekstrem metal-trommeslagere som brukte akustiske trommetriggere; en praksis som engang ble foraktet og sett på som «juks». Og han bibeholder fortsatt den ekstreme perkussive formelen han selv har bidratt til å skape. Uttrykk som er blitt brukt for å beskrive han er blant annet «Pete the Feet» og «The Commando».  

Interessant nok, så hadde Sandoval aldri brukt to stortrommer før han ble med i Morbid Angel. Han måtte øve ofte for å få føttene sine til å henge med, og spilte inn *[[Altars of Madness]]* bare et par måneder etter at han sluttet seg til gruppen. Ifølge Morbid Angels gitarist Trey Azagthoth kom bandet fra tid til annen inn i øvingslokalet og fant Sandoval sloknet over trommesettet. Etter å ha blitt vekt opp sa han umiddelbart: «På tide å komme seg tilbake på jobb igjen!»

Sandoval kalles ofte ved sitt tilnavn, «Commando».

## Referanser


## Eksterne lenker
* 
*
Graphium nomius

* *G. n. swinhoei*
* *G. n. hainana*

***Graphium nomius*** er en sommerfugl i familiegruppen svalestjerter. Den lever sørøst i Asia.

## Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.

Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.

Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.

## Levevis
Paringen skjer ved sammenkobling mellom de to kjønnene.

Larven er radikalt forskjellige fra de voksne, både i levevis og i kroppsbygning. Larven lever som plantespiser.

*Graphium nomius* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.

## Systematisk inndeling

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt *[[Graphium]]*
****** ***Graphium nomius*** (Esper, 1785)
****** synonymer: *Papilio nomius* *Pathysa nomius*
****** underarter: *G. n. swinhoei* (Moore, 1878) *G. n. hainana* (Chou, 1994)

## Kilder
* www.funet.fi – Lepidoptera database
* Papilionidae – revised GloBIS/GART species checklist 

## Eksterne lenker
* 
* ''Graphium nomius'' – www.nic.funet.fi/
Jordskjelvet

***Jordskjelvet*** (originaltittel: *Earthquake*) er en amerikansk drama- og katastrofefilm fra 1974 regissert av Mark Robson. Filmen handler om et enormt jordskjelv som rammer Los Angeles. Kampen for å overleve de enorme ødeleggelsene blir meget vanskelig. En heltemodig ingeniør og en tøff politimann står sentralt i handlingen. Hovedrollene spilles av Charlton Heston,  George Kennedy og Ava Gardner, mens sentrale biroller spilles av Lorne Greene, Geneviève Bujold, Richard Roundtree, Marjoe Gortner, Barry Sullivan, Lloyd Nolan, Victoria Principal og Walter Matthau.

Filmen ble meget populær i USA, men ble dårlig mottatt av anmelderne.

## Handling
Et voldsomt jordskjelv på 9,9 på Richters skala rammer Los Angeles. Det ødeleggende skjelvet utløser i tillegg en stor flom når en demning ødelegges. Tiden etter skjelvet skildres gjennom forskjellige menneskers opplevelser og skjebner. En av disse er den heltemodig anleggsingeniøren Stewart Graff som lever sammen med sin bortskjemte og velstående kone Remy. En annen er den tøffe politimannen Lew Slade, mens en tredje er entreprenøren Sam Royce som blir fanget i sin egen bygning.

## Om filmen

### Popularitet og økonomi
*Jordskjelvet* ble meget populær i USA hvor den innbrakte $79,7 millioner. Den ble sett av drøyt 42 millioner og endte opp som den femte mest innbringende filmen i USA i 1974.

Produksjonskostnadene var på $7 millioner.

### Anmelderne
Den fikk forholdsvis dårlig mottakelse av anmelderne, noe som gjenspeiles i at den har fått 38 % på *[[Rotten Tomatoes]]*. Den amerikanske anmelderen Leonard Maltin gav den BOMB, som er hans laveste rangering.

Heller ikke de norske anmelderne likte filmen så godt. *[[VG]]* gav den terningkast tre, *[[Aftenposten]]* og *[[Arbeiderbladet]]* gav den to, mens *[[Dagbladet]]* gav den terningkast én.

### Priser
Den ble tildelt en Oscar for beste lydmix og ble nominert i ytterligere fire kategorier.

### Innspilling
Filmen brukte et helt nytt lydsystem som ble kalt Sensurround. Dette systemet skulle gjøre at kinopublikum bedre kunne "føle" lydeffektene på kroppen under særdeles dramatiske scener, som for eksempel et jordskjelv. Systemer var en forløper til THX.

## I rollene

## Referanser


## Eksterne lenker
*
Haakon Blystad

**Haakon Magnus Blystad** (1879&ndash;1953) var en norsk friidrettsutøver som representerte idrettsklubben Tjalve. Han spesialiserte seg på hopp-øvelsene, og vant flere norgesmesterkap ved århundreskiftet 1900. I 1902 mottok han friidrettens første kongepokal, satt opp av kong Oscar for sin seier i tresteg.

Utenfor idretten hadde han mange ulike yrker og bosteder, og bodde blant annet i USA fra 1904. Tilbake i Norge var han en tid ansatt ved fabrikken til broren Wilhelm, og senere arbeidet han som fortoller.

## Medaljer i norske mesterskap

## Referanser




## Eksterne lenker
* 
* Friidrett.no: Medaljevinnere i norske seniormesterskap
Hanse 320

**Hanse 320** er en kjølbåt, det vil si en seilbåt med kjøl, som ble konstruert i 2007 av det kjente konstruktørlag Judel/Vrolijk.

## Kilder
* SeilMagasinet 8/2007
* http://www.yanmar.no/arch/_img/9050444.pdf Besøkt 14/11-2007
* https://web.archive.org/web/20071104104458/http://www.hanseyachts.com/US/Yachts/Current%20model/320.aspx Besøkt 14/11-2007

## Eksterne lenker
*
Bifenyl

**Bifenyl** (eller difenyl eller fenylbenzen eller 1,1'-bifenyl eller **lemonen**) er en fast organisk forbindelse som danner fargeløse til gulaktige krystaller. Det har en skarp behagelig lukt. Bifenyl er en aromatisk hydrokarbon med molekylformel C12H10.

Bifenyl har betydning som startmateriale for fremstillingen av polyklorinerte bifenyler (PCB), som tidligere var vanlig brukt som dielektriske væsker og heat transfer agents.  Bifenyl er også et mellomprodukt for produksjonen av flere andre organisk forbindelser som emulgator, optical brightener, insekticid og plast.
Idrettslaget Fram

**Idrettslaget Fram** er et fleridrettslag på Skatval i Stjørdal kommune i Trøndelag fylke. Idrettslaget er aktivt innenfor blant annet fotball, håndball, volleyball, friidrett og trim. Laget er også flittige deltakere i St. Olavsloppet både med løpere og som arrangører.

Fotballaget var helt på begynnelsen av 1960-tallet oppe i daværende 2. divisjon (som i dag tilsvarer 1. divisjon).

Klubben har hjemmebane i Skatvalshallen for håndball og volleyball. De eier og driver selv to anlegg, Framnes stadion med blant annet kunstgressbane og friidrett samt Ragnheim grusbane.

## Historie

*1892: Laget stiftes som *Fram skiløperforening* av noen unge menn i alderen 17-23 år.
*1898–1910: Laget lå nede
*1910: Ny start for laget "som skal virke for utbredelse av idrett sommer og vinter."
*1911: Friidrettsaktiviteten starter.
*1913: Fram arrangerer sitt første sykelløp. Åsen t.o.r.
*1918: Fram begynner med fotball.
*1923: Svart og hvitt blir Frams farger.
*1928: Frams Oskar Midtlyng deltar i OL i Amsterdam. Samme år tar Fram 14 KM-medaljer i friidrett.
*1929: Midtlyng vinner NM i høyde.
*1934: Uenighet i klubben leder til at et Skatval skilag dannes.
*1946: Framnes, på dagens sted, åpnes.
*1947: Fram stiller med håndballag for damer.
*1960: To tusen tilskuere tilstede på Framnes for å se Fram og Stjørdals-Blink spille 1–1 i toppoppgjøret i 3. divisjon. Fram blir kretsmester, og rykker opp i 2. divisjon.
*1994: Håndballavdelingen starter grendaturneringen i volleyball, som etter noen år blir «årets helg», og fast tradisjon på Skatval, med 36 lag, og over 300 spillere.
*2008: Framnes får kunstgress. Åpningen skjer 21. september, da Fram slår Skogn 6–1 og rykker opp etter én sesong i 5. divisjon.
*2019: En ny 7'er kunstgressbane åpner der den gamle skotthylbanen og et skur sto. 

## Litteratur
*

## Eksterne lenker
*
Kanonbåten San Pablo

***Kanonbåten San Pablo*** (originaltittel: *The Sand Pebbles*) er en amerikansk drama og eventyrfilm fra 1966 regissert av Robert Wise. Hovedrollen spilles av Steve McQueen, mens sentrale biroller spilles av Richard Attenborough, Richard Crenna, Candice Bergen og Mako. Den er basert på Richard McKennas roman *The Sand Pebbles* (1962).

## Handling
Jake Holman er en bitter og hardbarket skipsmaskinist som mønstrer på kanonbåten San Pablo i Shanghai under den kinesiske revolusjon på 1920-tallet. Etter bokseropprøret har USA plassert flere kanonbåter som ferdes langs Yangtze. Skipene er der som politisk og styrkemessig markering, men også for å beskytte amerikanske medborgere i landet og sine interesser. Båtene blir i stor grad drevet av kinesere som behandles som slaver om bord. Etterhvert som urolighetene utarter blir det klart at amerikanerne som er i landet må evakueres. Kanonbåten San Pablo får oppdraget med å redde ut en gruppe amerikanske misjonærer.

## Om filmen

### Popularitet og økonomi
*Kanonbåten San Pablo* innbrakte $30 millioner i USA, noe som plasserte den på en 4. plass over de mest innbringende filmene i USA i 1966. Til tross for dette ble den oppfattet som en kommersiell skuffelse.

Produksjonskostnadene var på $12,1 millioner.

### Anmelderne
Den ble godt mottatt av anmelderne, noe som gjenspeiles i at den har fått 94 % på Rotten Tomatoes. Den amerikanske anmelderen Leonard Maltin har gitt den 3 av 4 stjerner.

*[[VG]]* gav den i sin tid terningkast fire. Den har fått 3,5 av 4 filmruller hos *[[Film Max]]*, og 4 av 5 stjerner hos *[[Den store film- og videoguiden]]*.

### Priser
Richard Attenborough vant en Golden Globe for beste mannlige biroller. Filmen ble nominert til ytterligere syv Golden Globe-priser. Den ble også nominert til åtte Oscar (inkludert beste film). Den kan også nevnes at den ble tildelt prisen for beste klipp av bransjeforeningen Motion Picture Sound Editors.

### Innspilling
Den meste av filmen ble innspilt i Taiwan og Hongkong. Opptakene foregikk fra november 1965 til mai 1966.

## I rollene
(utvalg)
*Steve McQueen –  Jake Holman 
*Richard Attenborough –  Frenchy Burgoyne 
*Richard Crenna –  Kaptein Collins
*Candice Bergen –  Shirley Eckert 
*Emmanuelle Arsan –  Maily 
*Mako –  Po-han 
*Larry Gates –  Jameson 
*Charles Robinson –  Ensign Bordelles

## Referanser


## Eksterne lenker
* 
*
Michał Sędziwój

**Michał Sędziwój** (født 1566, død 1636) var en polsk alkymist, filosof og doktor. Som en pioner innen kjemi oppdaget han ulike måter å fremstille forskjellige syrer, metall og andre kjemiske stoffer. Han oppdaget også at luft ikke er et enkelt stoff, men inneholdt et livsviktig stoff som senere ble kalt for oksygen. Sędziwój beskrev gassen (oksygen) som noe som ble utskilt fra oppvarmet kaliumnitrat (salpeter) og kalte den «livseliksiren».

## Referanser
Arne O. Holm

**Arne Oscar Holm** (født 1956) er en norsk journalist, redaktør og sakprosaforfatter. Han har blitt omtalt som en av Norges mest erfarne gravejournalister og er også kjent for sin interesse for Nordområdene og Arktis.

Holm er født i Tromsø og oppvokst i Bodø i Nordland.

Holm var redaktør av universitetsavisa ''Universitas'' 1979–1980 før han fikk ansettelse i *[[Dagbladet]]*, der han ble i 15 år. Etterpå var han nyhetsredaktør i ''Dagens Næringsliv'' i fem år og redaktør av *[[Svalbardposten]]* i tre år. Fra 2002 til 2006 var han tilknyttet Brennpunkt-redaksjonen i NRK1. Her var han også redaktør og prosjektleder fra 2005 til programmet i daværende form ble lagt ned i november 2006. Fra 2014 til 2024 var han redaktør for den nyetablerte nettavisen *[[High North News]]*. 

Han har siden 2007 vært tilknyttet Nordområdesenteret Bodø/Nord universitet som spesialrådgiver og seniorrådgiver.

Holm har lang erfaring fra undersøkende journalistikk, og er kjent for flere avslørende og kritiske reportasjer og dokumentarer, blant annet om avsløringen av Pål Krabys fallskjerm i NAF og om det hemmelige møte mellom nasjonalister på Godlia kino i Oslo i 1995.

I 2020 medvirket han i dokumentaren ''Svalbard minutt for minutt''.

Holm ble tildelt SKUP-prisen både i 1992 og 1995, og Den store journalistprisen i 1992.

## Bokutgivelser
* 1995 *Everest: den tunge veien* – utgitt på Aventura forlag sammen med Jon Gangdal.
* 1997 *Hjertet hører sitt hjemlands toner – nordnorske stemmer* – bidrag i antologi utgitt på Orkana forlag
* 1998 *Barnepornografi i Norge* – skrevet sammen med andre forfattere
* 1998 *Kjære en eller annen – ei bok om å vokse opp i Norge* – dikt, kortprosa og fortellinger redigert av Arne O. Holm, utgitt på Gyldendal Tiden
* 2000 *Fra sort kull til varme bad: en reise til verdens nordligste samfunn – Longyearbyen på Svalbard – og en forklaring på hvorfor menneskene der holder varmen* – sammen med Kristin Stoltz
* 2001 *Fra company town til folkestyre – samfunnsbygging i Longyearbyen på 78° nord* – redigert sammen med Thor B. Arlov og utgitt av Svalbard samfunnsdrift
* 2007 *Ja, vi elsker SE OG HØR – hemmelighetene bak verdens største ukebladsuksess* – Kagge Forlag

## Referanser
Alan Taylor (regissør)

**Alan Taylor** (født 1959) er en amerikansk regissør som har befattet seg både med film og TV.  

Toylor hadde sin regidebuterte med filmen *That Burning Question* (1990). Han har videre hatt regi på filmer som blant annet ** (2013), *[[Terminator Genisys]]* (2015) og *[[The Many Saints of Newark]]* (2021). Han har hatt regi på tv-serier som blant annet *[[Sopranos]]*, *[[Sex og singelliv]]*, *[[Game of Thrones]]* og *[[Mad Men]].*

Han ble tildelt Emmy-prisen for sitt arbeid med TV-serien *Sopranos*.

Taylors foreldre var James J. Taylor, en videokunstner, og Mimi Cazort, en museumskurator. Han er bror av popartisten Anna Domino.

## Referanser


## Eksterne lenker
* 
*
Morbid Angel

**Morbid Angel** er et amerikansk death metal-band dannet i 1983. Det britiske musikkbladet Terrorizer ranket to Morbid Angel-album i sin «Top 40 Greatest Death Metal Albums», med *[[Altars of Madness]]* på nr.1. Gruppens sanger er komplekse i sine arrangementer, grunnet gitaristen Trey Azagthoth og trommeslageren Pete Sandovals betydelige tekniske ferdigheter.  Sandoval spilte også i grindcore/death metal-bandet Terrorizer.

## Historie
Morbid Angel var det første death metal-bandet som hadde en anelse suksess i bredere lag, som for eksempel å ved få kontrakt med Giant Records i 1992, og å få musikkvideoen for sangen «God of Emptiness» vist på en episode av Beavis and Butthead.

De opprinnelige lyriske temaene fokuserte for det meste på satanisme og anti-kristne emner, men fra det andre albumet, *Blessed Are the Sick*, beveget tekstene seg sakte mot de gamle sumeriske gudene, selv om mye av dette er hentet fra Simon Necronomicon, som var influert av sumerisk mytologi, i tillegg til forfatteren H. P. Lovecraft, og en tiltrekning til Romerriket. Anti-religiøse elementer gjennomsyret dog fortsatt tekstene.

Morbid Angels album har blitt utgitt med titler i stigende alfabetisk orden. Bandet er for tiden i ferd med å skrive og spille inn et nytt studioalbum for utgivelse en gang i 2007, og vil sannsynligvis fortsette trenden med en tittel som begynner med bokstaven «I».

## Medlemmer
*Trey Azagthoth – gitar, gitarsynthesizer, keyboard, vokalist (1983-i dag)
*Tim Yeung – trommer (2010-i dag)
*Steve Tucker – bass, vokal (1997–2001, 2003–2004, 2015–i dag)
*Thor Anders Myhren – gitar (2008-i dag)

### Tidligere medlemmer
*David Vincent – vokalist, bass (1986-1996, 2004-2015)
*Mike Browning – trommer, vokal (1983–1986)
*Wayne Hartsell – trommer (1986–1988)
* Pete Sandoval - trommer (1988-2010)
*Dallas Ward – bass, vokal (1983–1985)
*Richard Brunelle – gitar (1985-1992, 1994(live), 1998 (live))
*Kenny Bamber – vokalist (1985)
*Sterling Von Scarborough – bass (1986)
*Steve Tucker – vokal, bass (1997-2001, 2003-2004)
*Jared Anderson – vokal, bass (2001–2002)
*Tony Norman – gitar (2003–2006)
*Erik Rutan – gitar, keyboard (Europaturnéen) (1993-1996, 1999-2002, 2006)
*John Ortega – bass (1985–1986)
*Michael Manson – vokal (1986)
*Gino Marino – gitar (live) (1992–1993)
*Ivan Ganchev – trommer

## Diskografi
**[[Altars of Madness]]* (1989)
**[[Blessed Are the Sick]]* (1991)
**[[Covenant (Morbid Angel album)|Covenant]]* (1993)
**[[Domination (album)|Domination]]* (1995)
**[[Entangled in Chaos]]* (1996)
**[[Formulas Fatal to the Flesh]]* (1998)
**[[Gateways to Annihilation]]* (2000) 
**[[Heretic (Morbid Angel album)|Heretic]]* (2003)
**[[Illud Divinum Insanus]]* (2011)
**[[Kingdoms Disdained]]* (2017)

## Referanser


## Kilder
* *Vinylnet Record Label Discographies*. link. – Earache Records catalogue numbers.

## Eksterne lenker
* 
* 
* 
* Offisielt diskusjonsforum
* Myspace Page
Henry Bronchtein

**Henry J. Bronchtein** er en amerikansk TV-produsent og regissør som har stått bak flere episoder av serien *[[Sopranos]]*. 

Bronchtein vokste opp i Brooklyn, New York. Han studerte film ved New York University.

I 1980- og 1990-årene var han involvert i produksjon av filmer som blant annet ''A Perfect Murder'', ''Addicted to Love'', *[[Weekend med Bernie]]*, *[[Hushaien]]*, *[[It Could Happen to You]], [[Guarding Tess]], [[Striptease (film)|Striptease]], [[Rookie of the Year]]* og ''Eddie and the Cruisers''. Fra årtusenskiftet gikk han gradvis over til TV-produksjoner.

Han mottok to Emmy-priser for sitt arbeid med *Sopranos*.

## Referanser


## Eksterne lenker
*
Line Victoria Husby

**Line Victoria Husby-Sørensen** (født 1983) er en norsk programleder på TV og blogger.

Husby debuterte som programleder på TVNorges interaktive tv-program *[[Mess-TV]]* i 2002. Hun avbrøt da tannlegestudier til fordel for TV-arbeid. Siden han hun vært programleder for ungdomsprogrammet *[[Sonen]]*, gameshow-programmet *[[Kjendisjakten]]*, og *Frokostquiz* på TV 2 sammen med Pia Haraldsen (alle på TV  2). I 2009 var hun vært programleder for *Mega Quiz* på TVNorge. I 2011 gikk Husby tilbake til TV 2. Våren 2012 var hun gjest og vert i ''Firestjerners Middag''. Hun trakk seg senere fra mediebransjen og begynte å jobbe som salgssjef i Nordic Choice Hotels.

Husby giftet seg i 2016 med Torben Sørensen, og har siden hatt navnet Husby-Sørensen. Hun er etter dette også kjent for bloggen «Supporterfrue».

## Referanser


## Eksterne lenker
* 
*  Hjemmeside
Robin Green

**Robin Green** (født i Rhode Island) er en amerikansk manusforfatter og TV-produsent som har arbeidet med TV-serier som *[[Sopranos]]* og *[[Det gode liv i Alaska]]*. Hun er også medskaper og produsent av politiserien ''Blue Bloods''.

Hun debuterte som manusforfatter i 1987 og som produsent i 1991.

Green er tildelt fire Emmy-priser for sitt arbeid på *[[Sopranos]]* og ''Det gode liv i Alaska''.

Hun er gift med manusforfatteren Mitchell Burgess, som også har arbeidet med *Sopranos*.

## Referanser


## Eksterne lenker
*
Meningoencefalitt

**Meningoencefalitt** er en sykdom som på samme tid minner om hjernehinnebetennelse, som er en betennelse i hjernehinnenn, og encefalitt, som er en betennelse i selve hjernen.  Mange organismer &ndash; inkludert både virale og bakterielle patogener og parasittiske mikrober &ndash; kan gi opphav til meningoencefalitt. Sykdommen kan også forårsakes av enkelte antistoffer. Sykdommen er forbundet med høy dødelighet og morbiditet.
Graphium chironides

* *G. c. clanis*
* *G. c. malayanum*

***Graphium chironides*** er en sommerfugl i familiegruppen svalestjerter. Den lever sørøst i Asia.

## Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.

Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.

Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.

## Levevis
Paringen skjer ved sammenkobling mellom de to kjønnene.

Larven er radikalt forskjellige fra de voksne, både i levevis og i kroppsbygning. Larven lever som plantespiser.

*Graphium chironides* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.

## Systematisk inndeling

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt *[[Graphium]]*
****** ***Graphium chironides*** (Honrath, 1884)
****** synonymer: *Papilio chironides* *Graphium chiron* *Graphium bathycles chiron* 
****** underarter: *G. c. clanis* (Jordan) *G. c. malayanum* Eliot, 1982

## Kilder
* www.funet.fi – Lepidoptera database
* Papilionidae – revised GloBIS/GART species checklist 

## Eksterne lenker
* 
* ''Graphium chironides'' – www.nic.funet.fi/
Frank Renzulli

**Frank Renzulli** (født 1958) er en amerikansk manusforfatter, TV-produsent og skuespiller som blant annet har hatt manus på ni episoder av TV-serien *[[Sopranos]]* (1999–2001). Han har også være co-produsent for 13 av episodene.

Renzulli skuespillerdebuterte i filmen *[[Broadway Danny Rose]]* (1984). Han har etter det hatt en rekke biroller på film og TV, men gikk på slutten av 1980-åra gradvis over til manusarbeid og på 1990-åra ble han produsent.

## Eksterne lenker
*
Morris Kirksey

**Morris Kirksey** (født 13. september 1895 i Waxahachie, Texas, død 25. november 1981 i San Mateo, California) var en amerikansk friidrettsutøver og rugbyspiller.

Under OL 1920 i Antwerpen vant han sølv på 100 meter, bak landsmannen Charles Paddock og foran briten Harry Edward. Seks dagere senere vant han gull på 4&nbsp;x&nbsp;100&nbsp;m stafett sammen med lagkameratene Charles Paddock, Jackson Scholz og Loren Murchison. Mot slutten av lekene vant han sin andre olympiske gullmedalje, da USA slo Frankrike 8-0 i finalen.

## OL-medaljer
* 1920  Antwerpen -  **Gull** i friidrett, 4 x 100 m stafett  USA
* 1920  Antwerpen -  **Gull** i rugby  USA
* 1920  Antwerpen -  Sølv i friidrett, 100 meter  USA

## Referanser


## Eksterne lenker
*
Diane Frolov

**Diane Frolov** (født USA) er en amerikansk manusforfatter og TV-produsent som har gjort seg mest bemerket for sitt arbeid med TV-serier som *[[Sopranos]]* og *[[Det gode liv i Alaska]]*. Hun har både være co-produsent og hatt manus på flere episoder av de to seriene.

Hun har vunnet to Emmy-priser; i 1992 for *Det gode liv i Alaska* og i 2007 for *Sopranos*. Hun debuterte som manusforfatter i 1981 da hun skrev to episoder av *[[Magnum, P.I.|Magnum]]*. Hun debutererte som produsent i TV-serien *Alien Nation* (1989).

## Referanser


## Eksterne lenker
*
Oskar Hoddø

**Kristian Oskar Hoddø** (født 4. september 1916 i Namsos, henrettet 17. november 1943 i Trondheim) var en norsk rørlegger, sangdikter og motstandsmann. 

Hoddø er særlig kjent for teksten til det som ble valsen «Nidelven stille og vakker du er» som han enten skrev på  Kjesäter flyktningemottak i Sverige, eller, ifølge en annen tradering, på Gamle Bybro i Trondheim en natt i slutten av april 1940. 

Etter krigen ble denne sangen en verdensslager, og den ble utgitt i både USA og flere europeiske land.

## Liv og virke
Hoddø hadde ingen formell musikkutdannelse og arbeidet som rørleggersvenn i Trondheim ved krigens begynnelse. 

Sammen med sin bror Harald ble han raskt engasjert i motstandsbevegelsen og deltok i illegalt arbeid både i Trondheim og Leksvik. Han giftet seg i 1941 med Inger Langaas (senere gift Stedenfeldt) fra Strinda.

Han måtte flykte over grensen til Sverige, men dro senere tilbake til Norge og fortsatte motstandsarbeidet. 

Den 1. april 1943 ble han arrestert og satt først i Trondheim kretsfengsel avd. C (Kongens gate 85, og så på Vollan), men ble løslatt samme dag. 

Høsten 1943 ble han derimot angitt av en norsk infiltratør og han ble 2. november 1943 arrestert og ført til Falstad og stilt for tysk domstol. Anklagen lød på illegal virksomhet, deriblant distribusjon av illegale aviser og eksport av flyktninger. Dagen etter arrestasjonen ble han dømt til døden ved skyting. Han ble  overført til Vollan i Trondheim, og dommen ble fullbyrdet på Kristiansten festning den 17. november 1943 da Hoddø sammen med åtte andre motstandsmenn ble henrettet for deretter å bli lagt i en massegrav. 

Etter krigen ble gravstedet flyttet til gravfeltet rundt Nidaros domkirke.

I ettertid ble det reist et minnesmerke over Oskar Hoddø i Vikaparken i Namsos. Asbjørn Øksendal har også skrevet en lengre historie om mannen og hans innsats i motstandskampen mot nazismen under andre verdenskrig.

## Se også
* Liste over norske motstandsfolk henrettet på Kristiansten festning

## Referanser

 


## Litteratur
* Øksendal, Asbjørn: *Lurøy-affæren – Operasjon Oleander : Gestapo i Trondheim og Leksvik-affæren 1942-44*, 1969. ISBN 9788270050239

## Eksterne lenker
* Minnestein
* Namsos folkebibliotek
Matthew Weiner

**Matthew Hoffman Weiner** (født 1965) er en amerikansk TV-produsent, manusforfatter og regissør kjent som skaperen av tv-serien *[[Mad Men]]*. Han har også produsert og skrevet manus til flere episoder av tv-serien *[[Sopranos]]*.

Han debuterte som manusforfatter i 1997 og som produsent i 2000. I 2013 debuterte han som filmregissør med drama-komedien *[[Are You Here (film)|Are You Here]].* Også manus.

Weiner har vunnet ni Emmy-priser; to for sitt arbeid med *[[Sopranos]]* og ytterligere fem for ''Mad Men''.

## Referanser


## Eksterne lenker
*
Shōhei Imamura

**Shōhei Imamura** (japansk 今村昌平, *Imamura Shōhei*), født 15. september 1926 i Tokyo, død 30. mai 2006, var en japansk filmregissør. Han avla eksamen ved Wasedauniversitetet i 1951, og var den første japanske regissøren som vant Gullpalmen to ganger.

## Filmografi
* 1958 : *Stolen Desire*
* 1958 : *Nishi Ginza Station*
* 1958 : *Endless Desire*
* 1959 : *My Second Brother*
* 1961 : *Pigs and Battleships*
* 1963 : *[[Insektkvinnen]]*
* 1964 : *Unholy Desire*
* 1966 : *[[Pornografen]]*
* 1967 : *A Man Vanishes*
* 1968 : *The Profound Desire of the Gods*
* 1970 : *History of Postwar Japan as Told by a Bar Hostess*
* 1975 : *Karayuki-san, the Making of a Prostitute*
* 1979 : *[[Nattens ansikt]]*
* 1981 : *Eijanaika* (*Ee ja nai ka*) eller *Why Not?*
* 1983 : *[[Balladen om Narayama]]*
* 1987 : *Zegen*
* 1989 : *[[Sort regn]]*
* 1998 : *[[Ålen (film)|Ålen]]*
* 1998 : *[[Dr. Akagi]]*
* 2001 : *[[Lunkent vann under en rød bro]]*
* 2002 : *[[11&#x27;9&#x27;&#x27;01 September 11]]*

## Referanser


## Eksterne lenker
*
Fem om dagen

**Fem om dagen** er Helsedirektoratets anbefaling om å spise 5 porsjoner frukt, bær eller grønnsaker om dagen. 5 om dagen-konseptet baserer seg på anbefalingen fra Verdens helseorganisasjon om at frukt og grønnsaker bør være en naturlig del av det daglige kostholdet. I siste revisjon fra 2024 er det fortsatt anbefalt å spise minst fem, men helst åtte porsjoner hver dag. 

## Hva går rådene ut på?
*Spis minst fem porsjoner (til sammen 500 gram) grønnsaker, frukt og bær hver dag. Halvparten bør være grønnsaker. 
*Varier mellom ulike typer grønnsaker og frukt med forskjellig farger. Bruk gjerne tomater, løk, purre og hvitløk.
*Du kan bruke friske, hermetiske, frosne, rå og varmebehandlede grønnsaker, frukt og bær.
*Spis gjerne en liten neve usaltede nøtter om dagen i tillegg.
*Poteter er ikke inkludert i «fem om dagen», men er en viktig basismatvare. Poteter har høyere innhold av kostfiber og flere vitaminer og mineralstoffer enn vanlig ris og pasta. Velg fortrinnsvis kokte eller bakte poteter.
*Belgvekster som bønner og linser, frø, krydder og urter er heller ikke inkludert i «fem om dagen». Disse matvarene har ofte et høyt innhold av næringsstoffer og kan gjerne inngå i et variert kosthold.

## Porsjon
En porsjon tilsvarer 100 gram og kan for eksempel være:
*Middels stor grønnsak eller frukt
*Liten kopp med bær
*En klase druer
*Liten bolle blandet salat 
*150 ml juice

## Referanser


## Eksterne lenker
* 5omdagen.com
* Frukt.no
* Helsenorge.no
Metalmania

**Metalmania** er den største heavy metal-festivalen i Øst-Europa. Den har blitt holdt årlig siden 1986. 2007-utgaven ble holdt 23. mars ved Almássy i Budapest i Ungarn, og 24. mars ved Spodek i Katowice i Polen.

## Lineup i 2007
*Sepultura
*Paradise Lost
*Testament
*Destruction
*My Dying Bride
*Blaze
*Entombed
*Jorn Lande
*Korpiklaani
*Crystal Abyss
*Zyklon

## Eksterne lenker
* 
* Offisielt polsk nettsted
Iphiclides podalirinus

***Iphiclides podalirinus*** er en sommerfugl i familiegruppen svalestjerter. Nylig beskrevet som en egen art, og var tidligere regnet som en underart av *[[Iphiclides podalirius]]*. Den lever i Himalayafjellene, i det sørlige Kina. 
 
## Utseende
Arten ligner sterkt på *[[Iphiclides podalirius]]* men er mørkere, med mindre hvitt og mer svart på vingene.
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.

Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.

Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.

## Levevis
Paringen skjer ved sammenkobling mellom de to kjønnene.

Larven er radikalt forskjellige fra de voksne, både i levevis og i kroppsbygning. Larven lever som plantespiser.

*Iphiclides podalirinus* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.

## Systematisk inndeling
*Iphiclides podalirinus* er nylig beskrevet som en egen art, tidligere en underart av *[[Iphiclides podalirius]]*.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt *[[Iphiclides]]*
****** ***Iphiclides podalirinus*** (Oberthür, 1890)

## Kilder
* www.funet.fi – Lepidoptera database
* Papilionidae – revised GloBIS/GART species checklist 

## Eksterne lenker
* 
* ''Iphiclides podalirinus'' – www.nic.funet.fi/
Carl Alfred Pedersen

**Carl Alfred Pedersen** (1882&ndash;1960) var en norsk friidrettsutøver og turner, som representerte idrettsforeningene Ørnulf og Oslo Turnforening. Han spesialiserte seg på hopp-øvelsene. I 1903 mottok han friidrettens kongepokal for sin seier i stav under NM på Frogner stadion i Oslo. I 1905 fikk han sin andre kongepokal, eller statsminister Michelsens pokal som den het dette året, for seirene i stav, høyde og lengde.

Pedersen ble idrettsleder etter tiden som utøver. Han var viseformann i friidrettsforbundet og i Landsforbundet. Som representant i Landsforbundets idrettsmerkeutvalg uttalte han: «Jeg er prinsippielt imot at vore damer skal bli idrettskvinner».

## Idrettskarriere
Han deltok i «Ekstralekene» 1906 i Athen, og var der med på det laget som vant Norges første OL-gull gjennom historien. Det ble først arrangert en kvalifiseringskonkurranse i Oslo, der 21 av de 30 deltakerne kvalifiserte seg til å delta i olympiaden. I tillegg fikk han 8.-plass i tresteg i denne olympiaden.

Senere deltok han i OL 1908 i London, der det norske laget fikk sølv i lagkonkurransen i turn. I OL 1912 var han med og vant bronse i lagkonkurranse (svensk system).

## Medaljer i norske mesterskap
Pedersen vant 11 norgesmesterkap i friidrett.

### Rekorder
Pedersen satte norsk rekord i stavsprang med 3,01 m i 1897. Han hadde også bestenoteringer med 3,10 m og 3,14 m (1900) og tangering med 3,20 m (1902), men ingen av disse resultatene ble godkjent.

## Referanser




## Kilder
* Idrettsleksikon, Bryhn, Tvedt (red.), Kunnskapsforlaget (1990) ISBN 82-573-0408-5.

## Eksterne lenker
*
Egeiske øyer

**De egeiske øyer** (gresk: Νησιά Αιγαίου, *Nisiá Aigaíou*; tyrkisk: *Ege Adaları*) er en øygruppe i Egeerhavet, med fastlandet til Hellas i vest og Tyrkia i øst. Kreta utgjør den sørlige grensen. I antikken hadde øyene navnet *Arkhipelago*, som betyr øygruppe, og etter hvert, som på engelsk (*archipelago*), har navnet blitt et synonym for øygruppe. 

De greske egeiske øyene er delt inn i flere grupper (fra nord til sør): 
* De nordøstlige egeiske øyer
* Sporadene
* Évvia
* Argo-saroniske øyer
* Kykladene 
* Dodekanesene 
* Kreta

Nesten alle de egeiske øyene hører til Hellas og er delt mellom ni administrative periferier. Tyrkia eier øyene Imbros (Gökçeada), Tenedos (Bozcaada) og åtte småøyer utenfor vestkysten. 

Områdene rundt noen av øyene, og luftrommet over dem, er kilden til en pågående strid mellom Hellas og Tyrkia. «De italienske egeiske øyer» (italiensk: *Isole Italiane dell-’Egeo*) ble tidvis brukt som navn på de egeiske øyene Italia erobret under den italiensk-tyrkiske krigen i 1912 og som ble annektert i 1923. Disse øyene, hovedsakelig Dodekanesene, var italienske frem til 1947.

## Referanser


## Se også
* Liste over greske øyer
* Liste over tyrkiske øyer
Andrew Schneider

**Andrew Schneider** (født i USA) er en amerikansk TV-produsent og manusforfatter som har vært involvert i TV-serier som *[[The Incredible Hulk]], [[Magnum, P.I.|Magnum]], [[Alien Nation]], [[Det gode liv i Alaska]]* og *[[Sopranos]]*.

Han debuterte som produsent i tv-serien *The Fall Guy* (1981) og som manusforfatter i TV-filmen *The Girl Who Saved the World* (1979).

Schneider har vunnet tre Emmy-priser, første gang i 1992 for *[[Det gode liv i Alaska]]* og de to andre fikk han i 2007 for *[[Sopranos]]*.

Han er gift med manusforfatter Diane Frolov.

## Referanser


## Eksterne lenker
*
Lawrence Konner

**Lawrence Konner** (født 1949) er en amerikansk manusforfatter som har skrevet for tv-serier som *[[Sopranos]]* og *[[Boardwalk Empire]]*. Han har også skrevet manus til filmer som *[[Nilens juvel]]*, *[[Supermann 4]]*, *[[Desperate timer]]*, *[[Star Trek VI: The Undiscovered Country]]*, *[[Planet of the Apes (2001)|Planet of the Apes]]* og *[[The Many Saints of Newark]]* (2021). Sistnevnte er en film-oppfølger til tv-serien *Sopranos*.

Konner debuterte som manusforfatter i 1976 i serien *Family*. 

## Referanser


## Eksterne lenker
*
Ujour

**Ujour** eller **utenriks jourhavende** er i NRK den journalisten som har ansvar for utenriksstoffet. Ujour fungerer som en vaktsjef for utenriksstoffet, og bestemmer i samråd med vaktsjefen for Dagsnytt eller Dagsrevyen hvilke saker som skal lages til henholdsvis radio og TV. Ujour holder kontakt med korrespondentene, og lager og eventuelt redigerer saker selv ved behov. Ujour avgjør om en korrespondent eller ujour selv skal lage en bestemt sak. Ujour jobber i NRKs utenriksredaksjon, som er en av fagredaksjonene. Mange som jobber som ujour har vært korrespondenter selv.

Radio og TV har hver sin ujour. Ujour radio har ansvaret for utenriksstoffet i Dagsnytts sendinger og utenriksstoffet i P2s Nyhetsmorgen. Frem til februar 2008 var ujour radio også programleder og ansvarlig for utenriksmagasinet Verden i dag (nå nedlagt). Ujour TV har ansvaret for utenriksstoffet i Dagsrevyens, Dagsrevyen 21s og Kveldsnytts sendinger. I tillegg kommer oppdateringssendinger og eventuele ekstrasendinger.
Vaktsjef

**Vaktsjef** er betegnelsen på en journalist i presse eller kringkasting som har delegert redaktøransvar. Vaktsjefen fungerer som arbeidsleder for andre journalister og bestemmer hvilke saker som skal lages eller sendes/trykkes. Noen mediebedrifter, som oftest flermediale, benytter utgavesjef som en betegnelse på stillingen. I enkelte redaksjoner er vaktsjefens ansvar begrenset til publisering, mens en egen nyhetsleder eller reportasjeleder har ansvar for reportasjeledelse. I større redaksjoner vil en vaktsjefs nærmeste overordnede være en redaksjonssjef, som igjen er underlagt en redaktør.
The Killer Elite

***The Killer Elite*** er en amerikansk action-thriller fra 1975 regissert av Sam Peckinpah. Fimen handler om to leiemordere som jobber for samme organisasjon. En dag må de kjempe mot hverandre. Hovedrollene spilles av James Caan og Robert Duvall. Manus er basert på ei bok av Robert Rostand.

## Handling
Fordi de statlige myndigheter ikke makter å bekjempe alle typer kriminalitet er en privat organisasjon dannet. Her jobber to venner, Hansen og Mike, som hver for seg utfører mord på bestilling. Tilværelsen deres kompliseres imidlertid når de får i oppdrag å drepe hverandre. Hansen ender opp med å skamskyte sin venn Mike, som gjennomfører et hardt rehabiliteringsprogram for ikke å bli invalid. Etter en tid kommer han seg på fotene igjen og tar et oppdrag for å beskyttet en politisk leder i Asia som trues av en leiemorder. Vedkommende leiemorder viser seg å ingen andre enn Mikes gamle venn.

## Om filmen
Filmen har fått 55 % på Rotten Tomatoes. Den amerikanske filmanmelderen Roger Ebert gav den 2,5 av 4 stjerner.

## I rollene
(utvalg)
*James Caan –  Mike Locken 
*Robert Duvall –  George Hansen 
*Arthur Hill –  Cap Collis 
*Bo Hopkins –  Jerome Miller 
*Mako –  Yuen Chung 
*Burt Young –  Mac 
*Gig Young –  Lawrence Weyburn 
*Tom Clancy –  O'Leary 
*Tiana Alexandra –  Tommie
*Walter Kelley –  Walter 
*Kate Heflin –  Amy 
*Sondra Blake –  Josephine

## Referanser


## Eksterne lenker
*
Kjedereaksjonen

***Kjedereaksjonen*** (originaltittel: *The Chain Reaction*) er en australsk action-thriller fra 1980 regissert av Ian Barry. Filmen handler om en industriulykke ved et lagringssted for radioaktivt avfall. Selskapet som eier stedet går svært langt for å dysse ned hendelsen. En atomforsker forsøker å advare lokalbefolkningen. Hovedrollene spilles av Steve Bisley og Arna-Maria Winchester.

## Handling
Et jordskjelv i Sentral-Australia ødelegger flere containere på et lagringssted for radioaktivt avfall. Atomforskeren Heinrich skjønner at ulykken vil forurense grunnvannet i området og rømmer for å advare lokalbefolkningen når han innser at selskapet vil prøve å dysse ned saken. Han har blitt hardt skadet av strålingen, men klarer å ta seg frem til en hytte i skogen før han segner om. Ekteparet Larry og Carmel leier hytta, men siden Heinrich lider av hukommelsestap har de vanskeligheter med å skjønner hva som har skjedd. Samtidig er leiemordere fra selskapet blitt satt inn i jakten på ham. Det oppstår et kappløp med tiden og ekteparet blir dratt inn i det hele.

## Om filmen
*Kjedereaksjonen* innbrakte i underkant av 800 000 AUD på australske kinoer. Produksjonskostnadene var på nærmere 600 000 AUD.

Den amerikanske filmkritikeren Leonard Maltin gav den 2,5 av 4 stjerner.

## I rollene
*Steve Bisley –  Larry
* Arna-Maria Winchester –  Carmel 
* Ross Thompson –  Heinrich 
* Ralph Cotterill –  Gray 
*Hugh Keays-Byrne –  Eagle
*Lorna Lesley –  Gloria
*Richard Moir –  Konstabel Pigott
*Patrick Ward – Oates
*Laurie Moran – Politimann McSweeney
*Michael Long – Doctor
*Bill McCluskey – Ralph
*Mel Gibson – Mekaniker

## Fotnoter


## Referanser


## Eksterne lenker
*
Daniel Attias

**Daniel Attias** (født 1951) er en amerikansk regissør som har hatt regi på flere episoder av TV-serier som blant annet *[[Melrose Place]]*, *[[Beverly Hills 90210]]*, *[[Det gode liv i Alaska]]*, *[[Sopranos]]*, *[[Alias (TV-serie)|Alias]]*, *[[Seks fot under]]*, *[[It's Always Sunny in Philadelphia]]*, *[[House M.D.]]*, *[[True Blood]]*, *[[Entourage (TV-serie)|Entourage]]*, *[[Deadwood (TV-serie)|Deadwood]]* og *[[Homeland]]*.

Han regidebuterte med skrekkfilmen ''Silver Bullet'' (1985), men gikk raskt over til TV. Han første regioppdrag for TV var en episode av ''Miami Vice'' (1986) og hans første større oppdrag var for tv-serien *[[Beverly Hills 90210]]* hvor han regisserte 20 episoder i perioden 1990 til 1994.

## Referanser


## Eksterne lenker
*
Sporadene

**Sporadene**, tidligere *Nordlige Sporadene* (gresk: Βόρειες Σποράδες) er en gresk øygruppe i Egeerhavet som ligger langs østkysten av Hellas, nordøst for øya Évvia (Euboea). Den består av 24 øyer, fire som er fast bosatt: Alonnisos, Skiathos, Skopelos og Skiros.

## Etymologi
«Sporadene» betyr «de spredte», sammenlign med ordet «sporadisk», og ble benyttet fra antikken til å referere til de øygruppene i Egeerhavet utenfor den sentrale øygruppen Kykladene. I moderne geografisk språkbruk er det fem adskilte grupper innenfor Sporadene:

* **Trakiske Sporadene** (Θρακικές Σποράδες): Thasos, Samothraki, Imbros, Lemnos og Agios Efstratios
* **Thessaliske Sporadene** (Θεσσαλικές Σποράδες) eller Nordlige Sporadene. Siden rundt 1960 har begrepet «Sporadene» referert hovedsakelig til *kun* disse øyene.
* **Vestlige Sporadene** (Δυτικές Σποράδες): Salamis, Aigina, Poros, Hydra, Spetses, og andre øyer i Saroniabukta og i Myrtoiske havet
* **Østlige Sporadene** (Ανατολικές Σποράδες), det vil si øyene i den østlige og nordøstlige delen av Egeerhavet, delvis overlappende med Trakiske Sporadene: Samos, Ikaria, Lesbos, Khíos, Lemnos, Agios Efstratios, Imbros, Tenedos, Psará, Oinousses og mindre øygrupper. 
* **Sørlige Sporadene** (Νότιες Σποράδες), det vil si Dodekanesene som Samos og Ikaria tidvis plasseres.

## Administrasjon

Sporadene er delt i to regioner (periferier): Thessalia (de fleste øyene) og Sentral-Hellas (Skiros og noen få ubefolkede øyer). Thessaliske Sporadene er organisert i den regionale enheten Sporadene (Περιφερειακή ενότητα Σποράδων).

Som en del av reformene i selvstyre av 2011 ble den regionale enheten Sporadene opprettet ut av deler av tidligere prefekturet Magnesia. Den er underinndelt i tre kommuner. Disse er:

* Alonnisos
* Skiathos
* Skopelos

## Referanser


## Eksterne lenker
* Sporadene, det offisielle nettstedet til den greske turistforeningen
* VivaSporades.com (engelsk, gresk)
Dave Mattacks

**David James «Dave» Mattacks** (født 13. mars 1948 i Edgware i Middlesex) er en britisk trommeslager kjent fra sin deltakelse med Fairport Convention, Steeleye Span, Jethro Tull og som studiomusiker for en rekke band og artister innen sjangrene progrock og folkrock.

Mattacks begynte sin musikalske karriere tidlig på 1960-tallet som pianostemmer før han startet med å spille trommer. På trommer spilte han med forskjellige jazzband før han til slutt ble medlem av folkrockgruppen Fairport Convention i 1969. Samme med denne gruppa spilte han inn syv utgivelser (blant annet *«Liege & Lief»*) og turnerte hyppig både i Storbritannia, USA, Europa og Japan. I 1974 forlot han Fairport for å fortsette karrieren som frilanser både som studiomusiker og turnéartist samt flere engasjementer innenfor TV–industrien, men var tilbake i Fairport Convention i perioden 1985 til 1997.

Som studiomusiker har han blant annet arbeidet for kjente artister som Paul McCartney, Jimmy Page, Elton John, George Harrison, Cat Stevens, Brian Eno, Nick Drake og Chris Rea. Innenfor TV–industrien var han blant annet med som musiker til filmen *[[Time Bandits]]* regissert av Terry Gilliam. I perioden 1991 til 1992 var han også medlem av Jethro Tull.

I 1998 flyttet han til USA og Marblehead i Massachusetts hvor han siden har blitt en etterspurt studiomusiker, produsent og medlem av bandet Super Genius. Dette bandet er aktivt og turnerer både i Storbritannia, Europa og Australia med jevne mellomrom.

## Oversikt over band og artister

## Referanser


## Eksterne lenker
* 
* 
* Dave Mattacks offisielle hjemmeside  – med omfattende diskografi